СЪОБЩЕНИЕ ДО МЕДИИТЕ

Доркбот-София
да правиш странни неща с електричество

Втора среща на Доркбот-София
3 май, понеделник, от 19 ч.
Галерия “Ирида” (ул.”Ген. Гурко” 27, тел: 981 83 45)

След успешната първа среща на Доркбот-София, която се проведе на 5 април, имаме удоволствието да обявим втората месечна среща, на която ще имате възможност да видите проектите на Красимир Терзиев и Райна Маркова.

Красимир Терзиев ще се превърне в наш гид в едно визуално пътуване из ежедневието на един град в криза, станало тема на уебсайта на последния порект на художника, “Извинете, кой е този град”. http://www.cityscales.net/

Райна Маркова ще ни поведе из пътеките, отвели я до превода на класическата книга на Дейвид Туп “Океан от звуци”, която излиза на български през следващия месец. http://www.geocities.com/musicapublishinghouse/

Както обикновено, Доркбот-София започва в 19 ч. в Галерия Ирида.

Онези, които пропуснаха презентациите от м. април, можете да видите снимки на адрес: http://dorkbot.org/dorkbotsofia/20040405.html

Доркбот-София се организира и координира от Рене Беекман в партньорство с галерия “Ирида” и “Електроразпределение - Столично" ЕАД.

***

Какво е Доркбот-София
Целта на поректа:
* да даде на творци/програмисти/инженери възможност да чуят неформалното мнение на своите колеги 
* да се създаде форум за представяне на нови произведения на изкуството/технологии/ софтуер/ хардуер
* да помогне в установяването и поддържането на сътрудничество между хора от различни професионални области и интереси
* да ни даде на всички възможност да видим интересните неща, върху които работят нашите съседи 

Участниците сами решават да участват. 

Срещите на доркбот-софия по принцип са програмирани за вечерите на първия понеделник от всеки месец.  За сезон Пролет 2004 са подготвени 3 срещи – през април, май и юни. 

Повече подробности за проекта - http://dorkbot.org/dorkbotsofia или от Рене Беекман, тел. 088 8872524, ел. поща  dorkbotsofia@dorkbot.org